M2 bring gou verligting vir Jhb-motoristeHerman Mashaba, uittredende burgemeester van Johannesburg, Gautengse premier David Makhura en voormalige IVP-leier Mangosuthu Buthelezi (Foto: Simphiwe Mbokazi/African News Agency/ANA) Johannesburgse motoriste sal gou verligting ervaar sodra die M2-snelweg weer ten volle in werking sal wees vanaf 4 November 2019. Die amptelike openingseremonie het Donderdag plaasgevind en onder die gaste was uittredende Johannesburgse burgemeester Herman Mashaba, leier van die IVP Mangosuthu Buthelezi, en Gautengse premier David Makhura. Mashaba het gesê hy is trots op die werk van die leierskap wat seker gemaak het die projek materialiseer op ŉ optimale vlak. “Hierdie pad is vir die volgende 50 jaar hier vir ons inwoners om dit te gebruik. Maandagoggend om 06:00 sal die pad gereed wees vir motoriste.” Die pad is in Februarie 2019 gesluit om herstelwerk en instandhoudingswerk te doen aan pilare en brûe.